b'\n_START_ARTICLE_\nJohan Christian Fabricius\n_START_SECTION_\nDelo\n_START_PARAGRAPH_\nLinnejev sistem je uporabil za klasifikacijo\xc2\xa0\xc2\xbbinsektov\xc2\xab\xc2\xa0(Classis Insecta), kamor so v njegovih \xc4\x8dasih poleg \xc5\xbeu\xc5\xbeelk uvr\xc5\xa1\xc4\x8dali \xc5\xa1e druge skupine \xc4\x8dlenono\xc5\xbecev (npr. rake). Razvil je sistem klasifikacije po obustnih okon\xc4\x8dinah, zato se njegova razdelitev nekoliko razlikuje od Linnejeve, ki je pri krilatih \xc5\xbeu\xc5\xbeelkah namesto tega uporabljal predvsem o\xc5\xbeiljenje kril. Fabriciusovo prvo zoolo\xc5\xa1ko delo, Systema Entomologiae iz leta 1775, opisuje ve\xc4\x8d kot 10.000 vrst\xc2\xa0\xc2\xbbinsektov\xc2\xab\xc2\xa0(petkrat ve\xc4\x8d kot jih je opisal Linne v izdajah svojega dela Systema Naturae), leta 1778 izdana Philosophia entomologica pa je prvi u\xc4\x8dbenik entomologije.'